PROJEKTS

**Latvijas Republikas**

**Tiesībsargam**

*Par pensijas kapitāla aktualizēšanas pārskatīšanu*

God. Jansona kungs!

Ministru kabineta 2015.gada 13.janvāra sēdē izskatīja Jūsu 2014.gada 9.decembra vēstuli Nr.6-8/496 par pensijas kapitāla aktualizēšanas pārskatīšanu un sniedz šādu atbildi.

Pensijas kapitāla aktualizācijas kārtības pārskatīšana ir viens no šīs valdības uzdevumiem, kas iekļauts Deklarācijā par Laimdotas Straujumas vadītā Ministru kabineta iecerēto darbību (II sadaļas 114.punkts).

Informējam, ka Labklājības ministrija šobrīd strādā pie grozījumiem likumā „Par valsts pensijām”, kas paredzēs risināt negatīvo kapitālu indeksu ietekmi uz pensijas apmēru. Minētie grozījumi tiks iesniegti Valsts kancelejā līdz 2015.gada 30.martam.

Ministru prezidente L.Straujuma

Iesniedzējs: labklājības ministrs U.Augulis